Miss World 2001

Ang Miss World 2001 ang ika-51 edisyon ng Miss World pageant, na ginanap sa Super Bowl ng Sun City Entertainment Center sa Sun City, Timog Aprika noong 16 Nobyembre 2001.

Pagkatapos ng kompetisyon, kinoronahan ni Priyanka Chopra ng Indiya si Agbani Darego ng Niherya bilang Miss World 2001. Ito ang unang beses na nanalo ang Niherya bilang Miss World. Nagtapos bilang first runner-up si Zizi Lee ng Aruba, habang nagtapos bilang second-runner-up si Juliet-Jane Horne ng Eskosya.

Mga kandidata mula sa siyamnapu't-tatlong mga bansa at teritoryo ang lumahok sa kompetisyong ito. Pinangunahan nina Jerry Springer at Claire Elizabeth Smith ang kompetisyon. Nagtanghal ang grupong Umoja sa edisyong ito.

 Kasaysayan 

 Lokasyon at petsa 
Dapat sanang idaraos ang edisyong ito ng Miss World sa Londres, at ang pre-recorded swimwear segment ay gagawin sa Portugal. Gayunpaman, hindi nagpatuloy ang mga planong ito matapos hindi panumbalikin ng Channel 5 ang kontrata nito sa Miss World. Dahil dito, ang lokasyon ng kompetisyon ay napunta sa Durban, Timog Aprika, matapos pirmahan ng alkalde ng Durban na si Obed Mlaba ang kontrata upang idaos ang Miss World sa lungsod noong 9 Hulyo 2001. Sa Durban na rin ginawa ang pre-recorded swimwear segment ng mga kandidata.

Gayunpaman, bagama't nakamtan na ng Durban ang mga karapatan na idaos ang kompetisyon, hindi natuloy ang mga planong idaos ang Miss World sa Durban, at nalipat ang lokasyon ng kompetisyon sa Sun City, Timog Aprika.

 Pagpili ng mga kandidata 
Ang mga kandidata mula sa siyamnapu't-tatlong bansa at teritoryo ay napili upang lumahok sa kompetisyon. Tatlong kandidata ang nailuklok matapos ang pag-urong ng orihinal na kandidata.

 Mga pagpalit 
Pinalitan ni Jeisyl Amparo Velez si Miss Mundo Colombia 2001 Karol Inés de la Torre upang kumatawan sa Kolombya dahil sa mga paratang na siya ay kasal na. Pinalitan ni Miss Latvia 1999–2000 Dina Kalandārova si Miss Latvia 2001 Gunta Rudzīte bilang kinatawan ng Letonya sa edisyong ito dahil sa hindi isiniwalat na dahilan. Pinalitan ng runner-up ng Miss České republiky 2001 na si Andrea Fišerova si Miss České republiky 2001 Diana Kobzanová matapos nitong lumitaw para sa isang pornograpikong magasin.

 Mga unang pagsali, pagbalik at pag-urong 
Lumahok sa unang pagkakataon ang bansang Malawi, at bumalik sa edisyong ito ang mga bansang Hawaii na huling sumali noong 1959; Antigua at Barbuda na huling sumali noong 1991; Tsina na huling sumali noong 1994; Masedonya na huling sumali noong 1996; Uganda na huling sumali noong 1997; Nikaragwa na huling sumali noong 1998; at Guyana, Letonya, Sint Maarten, at Taylandiya na huling sumali noong 1999.

Hindi sumali si Kiara Sherman ng Bahamas dahil sa kakulangan sa pag-eensayo. Hindi sumali si Anna Stychinskaya ng Biyelorusya dahil hindi ito pasok sa age limit ng Miss World. Hindi sumali sina Fatima St. Jago ng Curaçao at Maj Petersen ng Dinamarka dahil sa kakulangan sa kalangbahala. Kalaunan, lumahok si Petersen sa Miss World 2003. Hindi sumali sina Claudia Sarti Sturge ng Guwatemala at Gulmira Makhambetova ng Kasakistan dahil sa hindi isiniwalat na dahilan. Hindi sumali si Nadezhda Corcimari ng Moldabya dahil hindi rin ito pasok sa age limit ng Miss World. Kalaunan ay pinalitan siya ni Diana Spatarel bilang kinatawan ng Moldabya, ngunit hindi rin ito nagpatuloy dahil sa suliranin sa kaniyang visa. Hindi sumali ang mga bansang Honduras, Litwanya, Nepal, Paragway, Sri Laka, at Taywan sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kandidata.

Hindi tumuloy sina Miss Egypt World 2001 Sally Shaheen at Miss Uzbekistan 2001 Olesya Loshkareva sa kompetisyon dahil sa kawalang-tatag ng Gitnang Silangan bunsod ng mga pag-atake ng mga terorista noong Setyembre 11 sa New York. Hindi rin tumuloy si Miss Swaziland 2001 Glenda Mabuza dahil hindi makaabot  sa isang kasunduan ang mga tagapag-ayos ng Miss Swaziland tungkol sa lisensya para sa Miss World.

 Mga resulta 

 Mga pagkakalagay 
PagkakalagayKandidata Miss World 2001  Niherya – Agbani Darego 1st runner-up  Aruba – Zizi Lee 2nd runner-up  Eskosya – Juliet-Jane Horne Top 5  Nikaragwa – Ligia Cristina Argüello
  Tsina – Bing Li Top 10  Espanya – Macarena Garcia
  Rusya – Irina Kovalenko
  Timog Aprika – Jo-Ann Strauss
  Ukranya – Oleksandra Nikolayenko
  Yugoslavia – Tijana Stajšić

 Mga Continental Queens of Beauty 
KontinenteKandidataAprika  Niherya – Agbani DaregoAsya  Tsina – Bing LiEuropa  Eskosya – Juliet-Jane HorneKaamerikahan  Nikaragwa – Ligia Cristina ArgüelloKaribe  Aruba – Zizi Lee

 Mga natatanging parangal 
ParangalNagwagiMiss Photogenic  Taylandiya – Lada EngchawadechasilpBest in Talent  Barbados – Stephanie ChaseBest Gown  Timog Korea – Hyun-jin SeoMiss World Scholarship  Kosta Rika – Piarella Peralta

 Kompetisyon 

 Pormat ng kompetisyon 
Sa unang pakakataon sa kasaysayan ng Miss World ay maaaring bumoto ang madla upang makapasok ang kanilang mga kandidata sa semi-finals. Maaaring lumahok ang mga manonood sa pagboto sa programang U Decide na umere sa telebisyon isang linggo bagong ang pangwakas. Habang pinapakilala ang bawat kandidata, mayroong kodigo sa pagboto na lalabas, at ang kodigong iyon ang gagamitin para bumoto gamit ang telepono. Pagkatapos ng programa, iipunin ang lahat ng mga boto sa bawat bansa na siyang katumbas ng 50% ng puntos para sa swimwear segment. Ang kalahati ng 50% ay ibibigay ng komite sa pagpili. Upang maging mabisa ang boto, tatlong magkakaibang kodigo ng tatlong kandidata ang kailangang ilagay sa boto.

Sa pangwakas na kompetisyon, ipinarada ng lahat ng mga kandidata ang kanilang mga evening gown na gawa ng isang taga-disenyo sa kanilang bansa, kasabay ng kanilang pre-recorded swimwear segment na ginawa sa Timog Aprika. Pagkatapos nito, sampung semi-finalist ang napili para sa personal interview round, at limang pinalista ang napili para sa question-and-answer round. Pagkatapos nito ay inanunsyo ang dalawang runner-up at ang bagong Miss World.

 Komite sa pagpili 

 Ashok Amritraj – Indiyano-Amerikanong prodyuser ng pelikula
 Elliot M. Cohen – Ingles-Israeling tagapaglathala ng musika
 Ben de Lisi – Amerikanong taga-disenyo
 Fiona Ellis – Recruiting director ng Models One
 Jo Elvin – Patnugot ng Glamour Magazine
 Bruce Forsyth – Ingles na tagapaglibang
 Zindziswa Mandela – Pilantropo, anak ni Nelson Mandela
 Julia Morley CBE – Tagapangulo at punong ehekutibo ng Miss World Organization
 Terry O’Neill – Ingles na litratista

 Mga kandidata 
Siyamnapu't-tatlong kandidata ang lumahok para sa titulo.
Bansa/TeritoryoKandidataEdadBayan AlemanyaAdina Wilhelmi21Wolfach AnggolaAdalgisa Gonçalves21Luanda Antigua at BarbudaJanelle Williams23Saint John's ArhentinaVirginia di Salvo22Rosario ArubaZizi Lee19Oranjestad AustralyaEva Milic23Gold Coast AustryaDaniela Rockenschaub23Wels Bagong SilandiyaAmie Hewitt18Lungsod ng Manukau BanggladesTabassum Ferdous Shaon18Dhaka BarbadosStephanie Chase22Bridgetown BelhikaDina Tersago22Puurs BeneswelaAndreína Prieto19Maracaibo Bosnya at HersegobinaAna Mirjana Račanović18Bijeljina BotswanaMasego Sebedi22Gaborone BrasilJoyce Aguiar18Votuporanga BulgaryaStanislava Karabelova23Sofia BulibyaClaudia Ettmüller19Santa Cruz de la Sierra EkwadorCarla Lorena Revelo19Quito EskosyaJuliet-Jane Horne18Aberdeen EslobakyaJana Ivanova19Trenčín EslobenyaRebeka Dremelj21Brežice EspanyaMacarena García23Sevilla Estados UnidosCarrie Stroup19Fort Lauderdale EstonyaLiina Helstein23Tartu GalesCharlotte Faicheney18Wrexham GanaSelasi Kwawu20Accra GresyaValentini Daskaloudi22AtenasOlive Gopaul22Georgetown HamaykaRegina Beavers17Kingston HaponYuka Humano21NagoyaRadasha Ho'ohuli21Honolulu HibraltarLuann Richardson18Hibraltar Hilagang IrlandaAngela McCarthy21Belfast Hong KongPui Chi Chung19Hong Kong IndiyaSara Corner21Karnataka InglateraSally Kettle21Leicester IrlandaCatrina Supple18Youghal IsraelKaren Shlimovitz22Tel-Abib ItalyaPaola D'Antonino19Mesina KanadaTara Hall21Toronto Kapuluang Birheng BritanikoMelinda McGlore23Road Town Kapuluang Birhen ng Estados UnidosCherrisse Woods18Saint Thomas Kapuluang KaymanShannon McLean24George Town KenyaDaniella Kimaru21Nairobi KolombyaJeisyl Vélez20Caldas Kosta RikaPiarella Peralta20San José KroasyaRajna Raguž17Drenovci LetonyaDina Kalandorova21Valmiera LibanoChristina Sawaya21Bourj Hammoud LupangyeloKolbrún Helgadottir21Reykjavík MasedonyaSandra Spasovska21Skopje MadagaskarTassiana Boba18Antananarivo MalawiElizabeth Pullu22Mzuzu MalaysiaSasha Tan24Johor MaltaChristine Camilleri19Valletta MehikoTatiana Rodríguez20Campeche NamibyaMichelle Heitha25Windhoek NikaragwaLigia Cristina Argüello21Managua NiheryaAgbani Darego18Lagos NoruwegaMalin Johansen22Troms OlandaIrena Pantelic22Rotterdam PanamaLourdes Gonzalez20Lungsod ng Panama PeruViviana Rivasplata24Lambayeque PilipinasGilrhea Quinzon19San Fernando PinlandiyaJenni Dahlman21Turku PolonyaJoanna Drozdowska22Szczecin Porto RikoBárbara Serrano23Vieques PortugalClaudia Jesus López18Lisbon PransiyaEmmanuelle Chossat22Bourg-en-Bresse Republikang DominikanoJeimy Castillo23Santo Domingo Republikang TsekoAndrea Fišerova19Litoměřice RumanyaVanda Petre18Bucharest RusyaIrina Kovalenko17Murmansk SimbabweNokhuthula Mpuli18Harare SingapuraAngelina Johnson20Singapura Sint MaartenGenesis Romney18Philipsburg SuwesyaCamilla Bäck22Gothenburg SuwisaMascha Santschi21Bern TahitiRavanui Terriitaumihau19Papeete TansaniyaHappiness Magese22Dar es Salaam TaylandiyaLada Engchawadechasilp21Songkhla Timog AprikaJo-Ann Strauss20Cape Town Timog KoreaHyun-jin Seo21Daegu Trinidad at TobagoSacha St. Hill22Port of Spain TsileChristianne Balmelli22Temuco TsinaBing Li18Sanya TsipreChristiana Aristotelous18Nicosia TurkiyaTuğçe Kazaz19EdremitVictoria Nabunya20Kampala UkranyaOleksandra Nikolayenko20Odesa UnggaryaZsoka Kapocs22Budapest UrugwayMaría Abasolo Cugnetti22MontevideoTijana Stajšić17Belgrade

 Mga tala 

 Mga sanggunian 

 Panlabas na kawing 



Kategorya:Miss World